På 1970-tallet ble pleiehjemmet erstattet med Arendals nye sykehjem på Vollene. Torbjørnsbu fikk nye oppgaver; nå ble kommunens nye omsorgssenter for demente lokalisert hit. Den neste funksjonen ble nattlosji for hjemløse, og etter hvert ble det gamle bolighuset regnet som så brannfarlig i denne sammenheng at nye frittstående kontainerboliger ble løsningen. En rekke slike ble satt opp i det gamle tunområdet.